ראומטולוגיה היא תת-התמחות ברפואה פנימית וברפואת ילדים, שעוסקת באבחון ובטיפול מחלות ראומטיות. מומחים לראומטולוגיה מכונים ראומטולוגים. רופאים ראומטולוגים עוסקים בעיקר בבעיות רפואיות הקשורות במפרקים, ברקמות רכות ובמחלות הקשורות לרקמות החיבוריות. מקור המונח ראומטולוגיה במילה היוונית ראומה, שפירושה "משהו שזורם כמו נהר, או כמו נחל" ומהסיומת לוגיה – שמשמעותה חקר. ראומטולוגיה הופכת במהירות לתחום התמחות ברפואה, התקדמות זו נובעת בעיקר מתגליות מדעיות בנוגע לחקר מערכת החיסון, הקשורה למחלות אלו. הגורמים למחלות ראומטולוגיות הם על פי רוב בעיות במערכת החיסונית, כל המחלות הראומטולוגיות הגדולות נובעות כתוצאה מחיסון עצמי, דהיינו אלו הן מחלות אוטואימוניות (מחלות חיסון עצמי).